ഗ്രാമി അവാര്ഡ് ജേതാവ് നാന്സി ഗ്രിഫിത്ത് അന്തരിച്ചു വാഷിംഗ്ടണ് : ഗ്രാമി അവാര്ഡ് ജേതാവായ അമേരിക്കന് ഗായികയും ഗാനരചയിതാവുമായ നാന്സി ഗ്രിഫിത്ത് 68 അന്തരിച്ചു. പരമ്ബരാഗത നാടന്പാട്ട് രംഗത്ത് അതുല്യമായ സംഭാവനകള് നല്കിയ നാന്സി വെള്ളിയാഴ്ചയാണ് ലോകത്തോട് വിടപറഞ്ഞത്. മരണകാരണം വ്യക്തമല്ല. 1970 കളില് തനത് നാടന്പാട്ട് ശൈലിയിലൂടെ ആരാധകരുടെ മനം കവര്ന്ന നാന്സി ലവ് അറ്റ് ദി ഫൈവ് ആന്റ് ഡൈം, ഫ്രൈം എ ഡിസ്റ്റന്സ്, വണ്സ് ഇന് എ വെരി ബ്ലൂ മൂണ് എന്നീ ആല്ബങ്ങളിലൂടെ ലോകശ്രദ്ധ പിടിച്ചു പറ്റി. അദര് വോയിസ്, അദര് റൂംസ് എന്ന ആല്ബത്തിലൂടെ 1994 ല് നാന്സി ഗ്രാമി അവാര്ഡ് സ്വന്തമാക്കി. ഗായകനായ എറിക് ടെയ്ലറിനെ 1976 ല് വിവാഹം ചെയ്തെങ്കിലും 1982ല് ഇരുവരും വിവാഹമോചിതരായി. 2008 ല് അമേരിക്കാനാ മ്യൂസിക് അസോസിയേഷന്റെ ലൈഫ് ടൈം അച്ചീവ്മെന്റ് പുരസ്കാരത്തിനര്ഹയായി. രണ്ട് തവണ അര്ബുദ രോഗത്തെ തോല്പ്പിച്ച് ജീവിതത്തിലേക്ക് തിരിച്ചു വന്ന വ്യക്തി കൂടിയാണ് നാന്സി.